Na osnovi člana 14 Odluke o Etičkoj komisiji za izabrane predstavnike i funkcionere („Službeni list CG - Opštinski propisi“, br. 17/10 i 39/14), Odbor za izbor i imenovanja Skupštine opštine Nikšić, upućuje

**J A V N I P O Z I V**

**za predlaganje kandidata za predsjednika i članove Etičke komisije za izabrane predstavnike i funkcionere**

**1.** Za članove Etičke komisije biraju se:

 - tri predstavnika iz reda građana;

 - jedan predstavnik nevladinih organizacija i

 - jedan predstavnik medija.

**2.** Za člana Etičke komisije može biti izabrano lice koje:

- radom i ponašanjem uživa ugled i poštovanje u svojoj sredini;

- ima prebivalište na teritoriji Opštine.

Za člana Etičke komisije lice može biti birano najviše dva puta uzastopno.

**3.** Za člana Etičke komisije ne može biti izabrano lice koje je:

 - izabrani predstavnik ili funkcioner u smislu odredaba Etičkog kodeksa;

 - funkcioner ili član organa političke partije (predjsednik partije, članovi predsjedništava, njihovi zamjenici, članovi izvršnih, glavnih odbora i opštinskih odbora, koa i drugi partijski funkcioneri) i

 - pravosnažno osuđeno za krivično djelo koje ga čini nepodobnim za članstvo u Etičkoj komisiji.

**4**. Pravo predlaganja kandidata imaju: građani, grupa građana, obrazovne, naučne i stručne institucije, ustanove iz oblasti kulture, medija, sporta i nevladine organizacije.

Ovlašćeni predlagači mogu predložiti najviše po jednog kandidata.

**5.** Ovlašćeni predlagač, uz predlog, obavezno dostavlja: ime i prezime kandidata, druge lične podatke, podatke

 o prebivalištu, kraću biografiju i obrazloženje predloga.

 Ovlašćeni predlagač, uz predlog, dostavlja i:

* potpisanu izjavu kandidata da ispunjava uslove za člana Etičke komisije u smislu tačke 3 ovog poziva;
* dokaz o prebivalištu kandidata;
* izjavu kandidata da prihvata kandidaturu i
* dokaz o članstvu kandidata za lica iz tačke 1 alineja 2, odnosno dokaz o radnom odnosu kandidata za lica iz tačke 1 alineja 3 ovog poziva;

**6.** Predlozi se podnose Skupštini opštine Nikšić - Odboru za izbor i imenovanja, na adresu Njegoševa 18, neposredno ili putem pošte, u roku od 30 dana od dana objavljivanja javnog poziva.

Ovaj javni poziv objaviće se u dnevnom listu Vijesti, putem Lokalnog javnog emitera „Radio-televizija“ Nikšić i na web site opštine Nikšić [**www.niksic.me**](http://www.niksic.me)

**NAPOMENA:** Bliže informacije u vezi sa javnim pozivom mogu se dobiti u Službi za skupštinske poslove (Skupština opštine Nikšić, II sprat, kancelarija broj 10) ili putem telefona 040/213-073.

 P r e d s j e d n i k

Milutin Jovanović, s.r.